OpenLLM-France/wikimedia huggingface dataset:
# Miriam Rodríguez Gallego

Miriam Rodríguez Gallego (Pontedeume, A Coruña, 30 de setembre de 1996) és una cantant i compositora gallega. Va assolir la fama gràcies a la seva participació en el concurs musical de Televisió Espanyola Operación Triunfo en el qual va quedar en tercer lloc.
És filla de Ramón i Marité, i té un germà més gran, Efrén. Va estudiar batxillerat d'Arts Escèniques a Ferrol i més tard es va traslladar a Madrid per continuar els seus estudis d'art dramàtic i interpretació.
Va començar cantant en casaments i donant petits concerts en sales i bars de Galícia. També va participar en la sèrie de la televisió gallega Serramoura. En 2013, amb 17 anys, va guanyar el concurs Canta Ferrol. També va participar en el musical visquin els nens i en concursos com Talents Almeda i el Festival de la cançó de Xalleira. En 2016 va publicar el seu primer senzill Me cansé de esperar, que va realitzar amb l'actor Chechu Salgado.
Després del seu pas pel programa de televisió, va signar amb la discogràfica Universal i va iniciar la seva carrera musical component i interpretant Hay algo en mi, cançó promocional de la sèrie Vis a vis en el seu salt a FOX Espanya, en la qual més endavant realitzaria un cameo.
El seu segon senzill va ser NO!, al costat de Pablo López, i el seu àlbum debut, Cicatrices, va ser publicat el 23 de novembre de 2018.

## Referències

* ↑ «Miriam Rodriguez en el programa Lo Siguiente de TVE». [Consulta: 11 febrer 2019].
* ↑ «Miriam, sobretodo, disfruta de OT» (en castellà). [Consulta: 24 juliol 2019].
* ↑ «Operación Triunfo 2017 | Miriam es concursante de OT» (en castellà), 20-10-2017. [Consulta: 24 juliol 2019].
* 1 2 «Miriam, Luis y Roi, así son los concursantes gallegos de «Operación Triunfo 2017»» (en castellà), 19-10-2017. [Consulta: 24 juliol 2019].
* 1 2 «Miriam, la finalista de «OT» que pasó por «Serramoura»» (en castellà), 27-01-2018. [Consulta: 24 juliol 2019].
* ↑ «El sorprendente pasado televisivo de los concursantes de OT 2017», 25-11-2017. [Consulta: 24 juliol 2019].
* ↑ «Así ha sido la aparición de Miriam Rodríguez en ‘Vis a Vis'» (en castellà). TVienes, 2019. Arxivat de l'original el 27 d’octubre 2020. [Consulta: 24 octubre 2020].
* ↑ «Vídeo: así fue la fugaz aparición de la triunfita Miriam en "Vis a vis"» (en castellà). vertele.eldiario.es, 15-01-2019. [Consulta: 24 octubre 2020].
* ↑ Merillas, Sergio L. «Las 'Cicatrices' de Miriam Rodríguez, al descubierto el 23 de novembre. El día 28 de desembre de 2018 rompió el escenario del Palau Sant Jordi gracias a su imperial golpe de tacón cantando NO!», 05-12-2018. [Consulta: 11 febrer 2019].
# Houston Dash

El Houston Dash és un club de futbol femení de Houston, als Estats Units. Afiliat al Houston Dynamo de la MLS, va ser creat al 2013 i juga a la NWSL. El seu millor resultat fins ara és una 5ª posició en 2015.

## Plantilla 2016

| Porteres | Defenses | Centrecampistes | Davanteres |
| Bianca Henninger Lydia Williams — — — — | Ellie Brush Allysha Chapman Poliana Stephanie Ochs Denise O'Sullivan Cari Roccaro | Andressinha Morgan Brian Caity Heap Carli Lloyd Rebecca Moros Cami Privett | Janine Beckie Amber Brooks Rachel Daly Melissa Henderson Kealia Ohai Chioma Ubogagu |

## Històric
### Trajectòria

Lliga dels Estats Units :
| | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 |
| NWSL | | | | | | | | | | | | | | 9 | 5 | 8 |

## Referències

* ↑ «Houston Dynamo». Arxivat de l'original el 2016-08-03. [Consulta: 18 juliol 2016].
* ↑ RSSSF
# Rico Rodriguez II

Rico Rodríguez II (College Station, Texas; 13 de juliol de 1998) és un actor estatunidenc, d'ascendència mexicana, germà menor de la també actriu Raini Rodríguez. És conegut per interpretar el paper de Manny Delgado a la sèrie de comèdia Modern Family. Apareix breument a Epic Movie.
Va debutar com a protagonista a Los Tamales (2006), un curtmetratge còmic, escrit i dirigit per Salvador Paniagua, Jr. A partir d'aquest punt va fer aparicions menors en pel·lícules com Epic Movie (2007), Opposite Day (2009) o Els Muppets (2011). També ha realitzar cameos a sèries televisades com Urgències (2007), Nip/Tuk, iCarly (2007), My name is Earl (2008), NCIS (2009) o Good luck, Charlie (2011). Des de l'any 2009 interpreta Manny Delgado a la comèdia de Modern Family.

## Referències

* ↑ «Rico Rodríguez a IMDb» (en castellà).
* ↑ Elber, Lynn «Elenco y creadores de ‘Modern Family’ comparten recuerdos». Chicago Tribune, 07-04-2020 [Consulta: 4 abril 2021].
* ↑ «Sofía Vergara y el cambio extremo de los actores de 'Modern Family'». El Tiempo [Colòmbia], 24-02-2021 [Consulta: 4 abril 2021].
* 1 2 Lakritz, Talia «Where are they now: 15 sets of siblings who were child stars». Insider [Consulta: 4 abril 2021].

## Vegeu també

* Modern Family
* Ed O'Neil
* Sofia Vergara

## Enllaços externs

* Biografia de Rico Rodriguez a Mundo Hispánico (castellà)
# Kaliocalcita

La kaliocalcita és un mineral de la classe dels sulfats, que pertany al grup de la tsumcorita. Rep el nom com l'anàleg amb potassi de la natrocalcita.

## Característiques

La kaliocalcita és un sulfat de fórmula química KCu₂(SO₄)₂[(OH)(H₂O)]. Va ser aprovada com a espècie vàlida per l'Associació Mineralògica Internacional l'any 2013. Cristal·litza en el sistema monoclínic i la seva duresa a l'escala de Mohs és 4.

## Formació i jaciments

Aquesta espècie va ser descrita a partir de les mostres obtingudes a dues fumaroles: la fumarola Arsenàtnaia i la fumarola Iadovítaia, ambdues situades al segon con d'escòria de l'avanç nord de la Gran Fissura del Tolbàtxik, un volcà situat al krai de Kamtxatka (Rússia).

## Referències

* ↑ «Kaliochalcite» (en anglès). Mindat. [Consulta: 24 maig 2019].
# Vesterålen

Les illes Vesterålen són un arxipèlag i una regió tradicional de Noruega, situat al nord de les illes Lofoten, a l'oceà Atlàntic. Formen part dels comtats de Nordland i Troms. Està formada per un grup d'illes que comprenen els municipis d'Andøy, Langøy, Hinnøy (la més gran), Sortland i Øksnes. L'arxipèlag està compost de diverses illes : Langøya, Andøya, Hadseløya i la part oriental d'Hinnøya. Hi ha nombroses d'altres petites illes.
El clima és marítim, amb hiverns suaus si considerem que aquest arxipèlag està al nord del cercle polar àrtic. A Stokmarknes (Hadsel), la mitjana de gener és -1,8 °C, la de juliol la mitjana a les 24 h és 12,3 °C, la mitjana anual és de 4,3 °C i la precipitació mitjana és de 1.220 mm, sent la tardor l'estació més mullada.
Tenen una extensió global d'uns 3 700 km². La població (uns 57 000 habitants) viu de la pesca i de la indústria que en deriva. Els centres principals són Harstad i Stokmarknes.
La ciutat més important és Sortland, però l'hospital regional es troba a prop de Stokmarknes. L'exprés costaner o Hurtigruten fa diverses parades a les illes Vesterålen. Hi ha dos aeroports regionals : Stokmarknes Airport, Skagen per als petits aparells, i Andenes Airport, a Andøya. Els guardacostes noruecs tenen la seva base més al nord, a Sortland (Kystvaktskvadron Nord). Un vaixell permet enllaçar a les illes Vesterålen (localitat de Melbu) amb la part nord-est dels Lofoten, en aproximadament 30 minuts.
Es pot accedir a les illes Vesterålen per carretera per Narvik sobre la costa noruega, les illes estan connectades entre elles i amb la costa per ponts.

## Referències

* ↑ Saundry, Peter; C. Michael Hogan. «Norway». The Encyclopedia of Earth, 2013. [Consulta: 10 març 2024].
* ↑ Kaltenborn, Bjørn P.; Linnell, John D.C.; Thomassen, Jørn; Lindhjem, Henrik «Complacency or resilience? Perceptions of environmental and social change in Lofoten and Vesterålen in northern Norway». Ocean & Coastal Management, 138, 01-03-2017, pàg. 29–37. DOI: 10.1016/j.ocecoaman.2017.01.010. ISSN: 0964-5691.
* ↑ Lee, Phil. The Rough Guide to Norway (en anglès). Rough Guides UK, 2013-12-19, p. 304. ISBN 978-1-4093-5568-7.
* ↑ Nikel, David. Moon Norway (en anglès). Avalon Publishing, 2019-04-23, p. 436. ISBN 978-1-64049-050-5.
# Guan xiulador de Trinitat

El guan xiulador de Trinitat (Pipile pipile) és una espècie d'ocell de la família dels cràcids (Cracidae) que habita zones de selva de l'illa Trinitat, a les Antilles.

## Referències

* ↑ «Guan xiulador de Trinitat». Cercaterm. TERMCAT, Centre de Terminologia. Rev. 11 octubre 2024(català)
# Gelat de crema

El gelat de crema, també anomenat gelat de mantecat i sovint amb la castellanització mantecado, és un gelat base fet amb llet, sucre, llima, canyella, rovells d'ou i midó de dacsa amb nata muntada o sense. Posteriorment es pot afegir qualsevol aromatitzant per fer altres tipus de gelats.
Era un gelat bastant conegut per tot arreu quan la fabricació del gelat era artesana per iberuts i xixonencs. Actualment és un gelat en desús a causa de la incorporació de nous sabors que arraconen els tradicionals.
Gastronomia dels territoris catalanoparlants :
Companatges i condiments :
# Houston (Minnesota)

Houston és una població dels Estats Units a l'estat de Minnesota. Segons el cens del 2000 tenia 1.020 habitants.

## Demografia

Segons el cens del 2000, Houston tenia 1.020 habitants, 434 habitatges, i 255 famílies. La densitat de població era de 419 habitants per km².
Dels 434 habitatges en un 27% hi vivien nens de menys de 18 anys, en un 45,6% hi vivien parelles casades, en un 11,3% dones solteres, i en un 41,2% no eren unitats familiars. En el 37,8% dels habitatges hi vivien persones soles el 23% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,85.
Per edats la població es repartia de la següent manera: un 22,7% tenia menys de 18 anys, un 6,4% entre 18 i 24, un 22,4% entre 25 i 44, un 19,8% de 45 a 60 i un 28,7% 65 anys o més.
L'edat mediana era de 44 anys. Per cada 100 dones de 18 o més anys hi havia 75,1 homes.
La renda mediana per habitatge era de 29.236 $ i la renda mediana per família de 38.462 $. Els homes tenien una renda mediana de 31.161 $ mentre que les dones 21.691 $. La renda per capita de la població era de 17.087 $. Entorn del 8,2% de les famílies i el 10,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Houston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Houston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Ricochet Robots

Ricochet Robots és un joc de tauler abstracte creat per Alex Randolph l'any 1999. El joc tracta d'una competició entre els jugadors per veure qui aconsegueix traçar la ruta més ràpida per tal d'assolir una casella objectiu amb un conjunt de robots.

## Funcionament

El tauler, format per quatre elements de cartró quadrats impresos per tots dos costats que es disposen segons es vulgui, defineix una quadrícula de 16 per 16 caselles amb un conjunt d'obstacles, parets i símbols dibuixats a la seva superfície. Es col·loquen les figuretes de quatre robots de colors diferents al taulell completament a l'atzar i s'extreu una fitxa d'objectiu, que es correspon amb algun dels símbols que trobarem damunt el taulell.
Un cop extret el símbol d'objectiu tots els jugadors hauran d'imaginar mentalment el recorregut més ràpid perquè un dels robots arribi a la casella objectiu, tenint en compte que mouen únicament en línia recta fins a topar amb un altre robot o una paret. Un cop un jugador ha traçat un recorregut possible, la resta de participants tenen un temps limitat per descobrir un accés encara més ràpid.

## Bibliografia

* Comas i Coma, Oriol. El món en jocs. RBA Libros, 2005. ISBN 84-7871-327-1.

## Enllaços externs

* www.ricochetrobots.com Arxivat 2013-09-10 a Wayback Machine.
# Mira (Conca)

Mira és un municipi de la província de Conca situat a la comunitat autònoma de Castella la Manxa, a la zona occidental de la província i a l'oest de la ciutat de Conca. En el cens de 2006 tenia 1.020 habitants en un territori de 212,86 km². Limita amb Garaballa i Henarejos, al nord, amb de Camporrobles i Villargordo del Cabriel, al sud, amb Aliaguilla, a l'est, i amb Enguídanos i Narboneta, a l'oest.

## Demografia

Evolució demogràfica :
| 1991 | 1996 | 2001 | 2004 |
| 1127 | 1152 | 1112 | 1194 |
Viccionari
# László Rédei

László Rédei (Rákoskeresztúr, 15 de novembre de 1900 - Budapest, 21 de novembre de 1980) (o Ladislaus Redei, quan signava en alemany) va ser un matemàtic hongarès.

## Vida i Obra

Rédei va néixer al poble de Rákoskeresztúr, avui un barri de Budapest. Va fer tots els seus estudis a Budapest, obtenint el doctorat en matemàtiques a la universitat de Budapest el 1922. Els següents divuit anys va ser professor de secundària, però tot i així, va aconseguir ser un membre reconegut de la comunitat matemàtica hongaresa, obtenint l'habilitació docent a la universitat de Debrecen (1932), fent una estança d'estudis a la universitat de Göttingen (1934-35) i obtenint la medalla Julius König (1940).
El 1940 va ser nomenat professor de la universitat de Szeged en la qual va romandre la resta de la seva vida acadèmica fins que es va retirar el 1967. Aquest mateix any es va traslladar a Budapest on va dirigir durant uns anys el departament d'àlgebra del Institut de Matemàtiques de l'Acadèmia de Ciències d'Hongria. Va morir a Budapest el 1980.
Inicialment, elseu camp de recerca va ser la teoria algebraica de nombres, però posteriorment es va interessar per la teoria de grups. El seu tipus de problemes favorits consistien en trobar estructures algebraiques (grups, semigrups, anells) que tinguessin subestructures pròpies amb alguna propietat particular interessant com la commutativitat o la nilpotència. El 1970 va introduir el concepte de polinomi lacunar en un llibre traduït a l'anglès el 1973.

## Referències

* ↑ Marki, 1985, p. 1.
* ↑ Hollings, 2014, p. 206.
* ↑ Marki, 1985, p. 2.
* ↑ Wiegandt, 1999, p. 75.
* ↑ Wiegandt, 1999, p. 81.
* ↑ Hersh i John-Steiner, 1993, p. 22.
* ↑ Marki, 1985, p. 6.
* ↑ Wiegandt, 1999, p. 86.

## Bibliografia

* Hersh, Reuben; John-Steiner, Vera «A Visit to Hungarian Mathematics» (en anglès). The Mathematical Intelligencer, Vol. 15, Num. 2, 1993, pàg. 13-26. DOI: 10.1007/BF02575519. ISSN: 0343-6993.
* Hollings, Christopher. Mathematics across the Iron Curtain (en anglès). American Mathematical Society, 2014. ISBN 978-1-4704-1493-1.
* Marki, L. «A tribute to L. Rédei» (en anglès). Semigroup Forum, Vol. 32, 1985, pàg. 1-21. DOI: 10.1007/BF02575519. ISSN: 0037-1912.
* Wiegandt, Richard «Rédei - szubjektív emlékek történelmi háttérbe» (en hongarès). Matematikai Lapok, Vol. 8-9, Num. 3-4, 1999, pàg. 74-90. ISSN: 0025-519X.

## Enllaços externs

* O'Connor, John J.; Robertson, Edmund F. «László Rédei» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Csákány, Béla; Varga, Antal; Vargáné, Piroska. «The history of the Bolyai Institute of Szeged, Hungary». Universitat de Szeged, 2012. [Consulta: 3 abril 2021]. (anglès)
# Cerimònia

Una cerimònia és un acte solemne i formal exterior. Pot consistir en un o en una sèrie d'actes, normalment prescrits per llei o costum, en celebració d'una ocasió especial. Les cerimònies es distingeixen d'altres esdeveniments organitzats per la presència de moments gairebé teatrals que consten d'ineludibles moviments precisos o fórmules retòriques solemnes (p. ex. la consagració de l'hòstia durant la missa). Algunes cerimònies consisteixen en ritus de pas a la vida d'una persona i se celebren amb més o menys solemnitat segons les cultures: bateig, primera comunió, casament, funeral…
Entre les altres ocasions que normalment causen l'observació o celebració de cerimònies hi ha:
* Celebració de l'equinocci, solstici i altres esdeveniments astronòmics anuals: Festes de la Nit de Sant Joan i de Nadal
* Inauguració d'edificis, vaixells o infraestructures importants: posar la Primera pedra o tallar la cinta
* Celebracions de l'any litúrgic de les festes dels sants segons el santoral
* Coronació de monarques o presa de possessió del càrrec de figures polítiques importants.
* Inauguració d'espectacles esportius, com per exemple la Cerimònia d'Anvers
* Les desfilades militars o la imposició de condecoracions a les forces armades, normalment restringides als ambients militars. Ocasionalment, però, aquestes poden tindre efecte sobre la població civil, com en el cas d'una victòria en la guerra
En algunes cultures asiàtiques hi ha cerimònies que tenen un paper social molt important com per exemple la cerimònia del te al Japó.

## Cerimònies en la Roma clàssica

* Acclamatio
* Ovatio
Viccionari
# Videojoc de simulació de mascotes

El videojoc de simulació de mascotes són jocs que simulen o aparenten tenir un animal de companyia real o imaginari però en una consola. El jugador s'ha de fer càrrec de cuidar-lo i estar atent a les seves necessitats.
En aquests videojocs, el jugador interacciona directa i normalment únicament amb l'animal. No hi ha cap mena de contacte amb persones dins del joc. Seria una evolució del conegut joc del Tamagotchi.
Un dels més coneguts seria el Nintendogs de la consola Nintendo DS on has de fer-te càrrec del teu propi gos, encara que d'aquesta saga de videojocs hi ha per a tota mena d'animals.

## Referències

* ↑ Videojoc de la setmana: “Petz Fantasy 3D”, diariwin.cat
* ↑ Las 10 mejores mascotas virtuales para instalar en el móvil, Faro de Vigo, 13 de març de 2015
* ↑ «Juegos de animales y vida virtual (DS)». Arxivat de l'original el 2017-01-09. [Consulta: 8 gener 2017].

## Enllaços externs

* Simulador de mascotas gratis para Android a portalprogramas.com
# Guanacoïta

La guanacoïta és un mineral de la classe dels fosfats que pertany al grup de l'acrocordita. Rep el nom per la mina El Guanaco, a Xile, la seva localitat tipus.

## Característiques

La guanacoïta és un arsenat de fórmula química Cu₂Mg₃(AsO₄)₂(OH)₄·4H₂O. Va ser aprovada com a espècie vàlida per l'Associació Mineralògica Internacional l'any 2003, sent publicada per primera vegada el 2006. Cristal·litza en el sistema monoclínic. La seva duresa a l'escala de Mohs és 3. És un rar arsenat secundari de coure i magnesi, isotípic amb l'acrocordita. És també l'anàleg de magnesi de la vargita.
Segons la classificació de Nickel-Strunz, la guanacoïta pertany a «08.DD - Fosfats, etc, només amb cations de mida mitjana, (OH, etc.):RO₄ = 2:1» juntament amb els següents minerals: chenevixita, luetheïta, acrocordita, aheylita, calcosiderita, faustita, planerita, turquesa, afmita, childrenita, eosforita i ernstita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques de la Universitat de Mineria i Tecnologia de Freiberg, a Alemanya, amb el número de catàleg: 79704.

## Formació i jaciments

Va ser descoberta a la mina El Guanaco, situada a la localitat de Taltal, dins la província d'Antofagasta (Regió d'Antofagasta, Xile). També ha estat descrita a la mina Tarouni, situada a Ouisselsate Caïdat, dins la regió de Drâa-Tafilalet (Marroc), així com a Cerro de la Corona (Huércal de Almería) i a la mina Las Minicas (Benahadux), ambdues localitats a la província d'Almeria (Andalusia, Espanya).

## Referències

* ↑ «Guanacoite» (en anglès). Mindat. [Consulta: 7 novembre 2021].
# Gastó de Montcada i de Gralla

Gastó de Montcada i de Gralla (Barcelona, 21 de març de 1554 - Saragossa, 24 de gener de 1626) va ser un noble català, diplomàtic i home d'estat espanyol, II marquès de Aitona, X comte de Osona, comanador de Fresneda i Ráfales en l'ordre de Calatrava, ambaixador de Felipe III en la cort de Pau V, gran senescal i mestre racional de Catalunya, virrei de Sardenya i d'Aragó i conseller d'estat de Felipe IV.
Va ser fill primogènit de Francesc de Montcada i de Cardona, virrei de Catalunya i de València, i de Lucrècia Gralla. Del seu matrimoni amb Caterina de Montcada i Bou, baronessa de Callosa, va tenir diversos fills:
* Francesc, diplomàtic i governador de Flandes;
* Lucrècia, casada amb Pedro Jiménez de Urrea, senyor de Almonesir;
* Miquel;
* Pere, bisbe de Girona; i
* Martina.

## Referències

* 1 2 Fundación Medinaceli.
* ↑ Francisco Xavier de Garma y Durán: Theatro universal de España: descripcion eclesiastica y secular de todos sus reynos y provincias, vol.
* ↑ Gaspar Escolano. Decada primera de la historia de la insigne, y coronada ciudad y reyno de Valencia. Pedro Patricio Mey, 1611, p. 905–.
# Houston Astros

El Houston Astros és un club professional de beisbol estatunidenc de la ciutat de Houston que disputa l'MLB.

## Palmarès

* Campionats de l'MLB (1): 2017
* Campionats de la Lliga Nacional (1): 2005
* Campionats de Liga Americana (1): 2017
* Campionats de la Divisió Central (4): 2001, 1999, 1998, 1997
* Campionats de la Divisió Oest (2): 1986, 1980

## Evolució de la franquícia

* Houston Astros (1965-present)
* Houston Colt .45s (1962-1964)

## Colors

Negre, vermell i sorra.

## Estadis

* Minute Maid Park (2000-present)
** a.k.a. Astros Field (2002)
** a.k.a. Enron Field (2000-2002)
** a.k.a. The Juice Box (àlies donat pels seguidors)
* Astrodome (1965-1999)
** a.k.a. Harris County Domed Stadium (1965)
** a.k.a The Dome (àlies donat pels seguidors)
* Colt Stadium (1962-1964) |

## Números retirats

* Jeff Bagwell 5
* Craig Biggio 7
* Jimmy Wynn 24
* José Cruz 25
* Jim Umbricht 32
* Mike Scott 33
* Nolan Ryan 34
* Don Wilson 40
* Jackie Robinson 42
* Larry Dierker 49

## Enllaços externs

* Houston Astros - Lloc web oficial
# Mantella laevigata

Mantella laevigata és una espècie de granota de la família dels mantèl·lids endèmica de Madagascar.
Es troba en perill d'extinció per la pèrdua del seu hàbitat natural.

## Referències

* Fordham et al (2006). Mantella laevigata. Llista Vermella de la UICN, Unió Internacional per a la Conservació de la Natura, 2006. Consultat el 4 gener 2008 (en anglès). (anglès)
# Cerimonial

El cerimonial o protocol és el conjunt de regles i formalitats fixades per als actes públics o solemnes, establertes per decret o per costum. És una manera d'ubicar-se segons la precedència, de comportar-se i d'actuar en una situació social, especialment en el camp de la diplomàcia.

## Vegeu també

* Cerimònia

## Enllaços externs

* http://www.protocolo.com/
* http://www.ucjc.edu/index.php?section=estudios/institutos-escuelas/Instituto-Universitario-Protocolo